หุ้นโฟซันร่วงหนัก ขณะผู้บริหารโผล่ที่เซี่ยงไฮ้หลังหายตัวไปเมื่อวันศุกร์
หุ้นโฟซันร่วงหนัก ขณะผู้บริหารโผล่ที่เซี่ยงไฮ้หลังหายตัวไปเมื่อวันศุกร์ โดยหุ้นเซี่ยงไฮ้ โฟซัน ฟาร์มาซูติคอล (กรุ๊ป) ซึ่งซื้อขายในตลาดหุ้นเซี่ยงไฮ้ เปิดตลาดร่วงลง 6.74% ขณะที่หุ้นนานกิง ไอร์ออน แอนด์ สตีล และหุ้นเซี่ยงไฮ้ กังเหลียน ต่างก็เปิดตลาดดิ่งลงกว่า 5%
14 ธ.ค. 2558

หุ้นบริษัทโฟซัน ซึ่งเป็นกลุ่มบริษัทยักษ์ใหญ่ของจีนที่มีธุรกิจครอบคลุมถึงธุรกิจด้านเวชภัณฑ์ อสังหาริมทรัพย์ ไพรเวทอิควิตี้ เหล็กและเหมืองแร่ ยังคงร่วงลงในการซื้อขายช่วงเช้าวันนี้ แม้มีรายงานว่า นายกัว กวางชาง ประธานบริษัทได้เดินทางกลับมายังกรุงเซี่ยงไฮ้แล้ว หลังจากที่หายตัวไปเมื่อวันศุกร์
ก่อนหน้านี้มีรายงานว่านายกัวได้หายตัวไป และส่งผลให้หุ้นกลุ่มธุรกิจโฟซันถูกระงับการซื้อขายเมื่อวันศุกร์ที่ผ่านมา ทั้งนี้ รายงานระบุว่า นายเกาได้เข้าร่วมการประชุมของบริษัทโฟซันในช่วงเช้านี้ ขณะที่หุ้นในบริษัทต่างๆที่โฟซันถืออยู่นั้น ต่างก็ร่วงลงอย่างหนักในช่วงที่ตลาดหุ้นจีนเปิดทำการในวันนี้
โดยหุ้นเซี่ยงไฮ้ โฟซัน ฟาร์มาซูติคอล (กรุ๊ป) ซึ่งซื้อขายในตลาดหุ้นเซี่ยงไฮ้ เปิดตลาดร่วงลง 6.74% ขณะที่หุ้นนานกิง ไอร์ออน แอนด์ สตีล และหุ้นเซี่ยงไฮ้ กังเหลียน ต่างก็เปิดตลาดดิ่งลงกว่า 5%
อินโฟเควสท์ แปลและเรียบเรียง